CELEX: 32019D0009
Language: fi
Date: 2019-04-04 00:00:00
Title: Euroopan keskuspankin päätös (EU) 2019/669, annettu 4 päivänä huhtikuuta 2019, euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen jäljentämisestä annetun päätöksen EKP/2013/10 muuttamisesta (EKP2019/9)

29.4.2019   
               
               
                  FI
               
               
                  Euroopan unionin virallinen lehti
               
               
                  L 113/6
               
            
         EUROOPAN KESKUSPANKIN PÄÄTÖS (EU) 2019/669,
         annettu 4 päivänä huhtikuuta 2019,
         euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen jäljentämisestä annetun päätöksen EKP/2013/10 muuttamisesta (EKP2019/9)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 128 artiklan 1 kohdan,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 16 artiklan,
         sekä katsoo seuraavaa:
         
                     (1)
                  
                  
                     Euroopan keskuspankki (EKP) antoi 19 päivänä huhtikuuta 2013 päätöksen EKP/2013/10 (1) jolla vahvistettiin sekä nykyisiin että tuleviin setelisarjoihin sovellettavat tekniset standardit sekä selkiytettiin joitakin euroseteleihin liittyviä sääntöjä ja menettelyjä.
                  
               
                     (2)
                  
                  
                     EKP on päättänyt tehdä muutoksia toiseen eurosetelisarjaan, ns. Europa-sarjaan. On tarpeen kaventaa 100 euron ja 200 euron seteleitä korkeussuunnassa.
                  
               
                     (3)
                  
                  
                     EKP:n neuvosto päätti 4 päivänä toukokuuta 2016 poistaa 500 euron setelin Europa-setelisarjasta
                  
               
                     (4)
                  
                  
                     Lisäksi, koska Kroatia liittyi Euroopan unioniin vuonna 2013, toisen eurosetelisarjan 50, 100 ja 200 euron seteleihin olisi lisättävä EKP:n lyhenne kroatian kielellä. Lyhenne olisi lisättävä setelien ulkoasun siihen osioon, joka sisältää EKP:n lyhenteen Euroopan unionin virallisilla kielillä.
                  
               
                     (5)
                  
                  
                     Velvollisuutta esittää seteleiden alkuperän ja asiakkaan tai, soveltuvin osin, Euroopan parlamentin ja neuvoston direktiivissä (EU) 2015/849 (2) tarkoitetun edunsaajan, henkilöllisyyden osoittavat asiakirjat koskeva kynnys olisi yhdenmukaisuussyistä nostettava 10 000 euroon. Kynnyksen nostaminen merkitsee yhdenmukaistamista direktiivissä (EU) 2015/849 tarkoitettuun kynnykseen, jota sovelletaan tavarakauppaa käyviin henkilöihin, jos maksu suoritetaan käteisenä ja sen suuruus vähintään 10 000 euroa.
                  
               
                     (6)
                  
                  
                     On tarpeen selkiyttää, että vahingoittuneiden seteleiden vaihtaminen on toteutettavissa joko vaihtamalla ne euroseteleihin – joiden nimellisarvo voi olla mikä tahansa, kunhan arvo on sama kuin vaihdettavilla seteleillä – taikka siirtämällä tai hyvittämällä arvo setelin esittäjän tilille. Olisi selkiytettävä, että varkaudenestolaitteiden vahingoittamien aitojen eurosetelien vaihtamisesta perittävä maksu peritään myös tilanteissa, joissa setelin esittäjä pyytää kansallista keskuspankkia siirtämään tai hyvittämään asianomaisten setelien arvon tilille.
                  
               
                     (7)
                  
                  
                     Tästä syystä päätös EKP/2013/10 olisi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutokset
            Muutetaan päätös EKP/2013/10 seuraavasti:
            
                        1.
                     
                     
                        Muutetaan 1 artikla seuraavasti:
                        
                                    a)
                                 
                                 
                                    korvataan 1 kohta seuraavasti:
                                    
                                       ”1.   Ensimmäiseen eurosetelisarjaan kuuluu seitsemän euroseteliä, joiden nimellisarvot ovat 5 eurosta 500 euroon. Toiseen eurosetelisarjaan kuuluu kuusi euroseteliä 5 eurosta 200 euroon. Eurosetelit kuvaavat Euroopan aikakausia ja tyylisuuntia seuraavin perusselitelmin.
                                       
                                                   Nimellisarvo (EUR)
                                                
                                                
                                                   Koko (ensimmäinen sarja)
                                                
                                                
                                                   Koko (toinen sarja)
                                                
                                                
                                                   Pääväri
                                                
                                                
                                                   Tyylisuunta
                                                
                                             
                                                   5
                                                
                                                
                                                   120 × 62 mm
                                                
                                                
                                                   120 × 62 mm
                                                
                                                
                                                   harmaa
                                                
                                                
                                                   klassinen
                                                
                                             
                                                   10
                                                
                                                
                                                   127 × 67 mm
                                                
                                                
                                                   127 × 67 mm
                                                
                                                
                                                   punainen
                                                
                                                
                                                   romaaninen
                                                
                                             
                                                   20
                                                
                                                
                                                   133 × 72 mm
                                                
                                                
                                                   133 × 72 mm
                                                
                                                
                                                   sininen
                                                
                                                
                                                   goottilainen
                                                
                                             
                                                   50
                                                
                                                
                                                   140 × 77 mm
                                                
                                                
                                                   140 × 77 mm
                                                
                                                
                                                   oranssi
                                                
                                                
                                                   renessanssi
                                                
                                             
                                                   100
                                                
                                                
                                                   147 × 82 mm
                                                
                                                
                                                   147 × 77 mm
                                                
                                                
                                                   vihreä
                                                
                                                
                                                   barokki ja rokokoo
                                                
                                             
                                                   200
                                                
                                                
                                                   153 × 82 mm
                                                
                                                
                                                   153 × 77 mm
                                                
                                                
                                                   kellanruskea
                                                
                                                
                                                   teräs- ja lasiarkkitehtuuri
                                                
                                             
                                                   500
                                                
                                                
                                                   160 × 82 mm
                                                
                                                
                                                   Ei sisällytetä toiseen sarjaan
                                                
                                                
                                                   purppuranpunainen
                                                
                                                
                                                   1900-luvun moderni arkkitehtuuri”;
                                                
                                             
                                 
                              
                                    b)
                                 
                                 
                                    korvataan 2 kohdan c alakohta seuraavasti:
                                    
                                                ”c)
                                             
                                             
                                                EKP:n lyhenne Euroopan unionin virallisilla kielillä;
                                                
                                                            i)
                                                         
                                                         
                                                            ensimmäisen eurosetelisarjan osalta EKP:n lyhenteestä on ainoastaan seuraavat viisi virallista kieliversiota: BCE, ECB, EZB, EKT ja EKP;
                                                         
                                                      
                                                            ii)
                                                         
                                                         
                                                            toisen eurosetelisarjan osalta 1) 5 euron, 10 euron, ja 20 euron seteleissä EKP:n lyhenteestä on ainoastaan seuraavat yhdeksän kieliversiota: BCE, ECB, ЕЦБ, EZB, EKP, EKT, EKB, BĊE ja EBC; 2) 50 euron, 100 euron, ja 200 euron seteleissä EKP:n lyhenteestä on ainoastaan seuraavat kymmenen kieliversiota: BCE, ECB, ЕЦБ, EZB, EKP, EKT, ESB, EKB, BĊE ja EBC;”;
                                                         
                                                      
                                          
                              
                  
                        2.
                     
                     
                        korvataan 3 artiklan 2 kohdan h alakohta seuraavasti:
                        
                                    ”h)
                                 
                                 
                                    jos asetuksen (EY) N:o 1338/2001 6 artiklan 1 kohdassa tarkoitetut laitokset ja talouden toimijat esittävät vaihdettaviksi, yhdessä tai useammassa transaktiossa, vahingoittuneita aitoja euroseteleitä, joiden arvo on vähintään 10 000 euroa, tällaisten laitosten ja talouden toimijoiden on esitettävä seteleiden alkuperän ja asiakkaan tai, soveltuvin osin, Euroopan parlamentin ja neuvoston direktiivissä (EU) 2015/849 (*1) tarkoitetun edunsaajan, henkilöllisyyden osoittavat asiakirjat. Tätä vaatimusta sovelletaan myös, jos on epäselvää, onko 10 000 euron kynnys saavutettu. Tässä kohdassa vahvistetut säännöt eivät vaikuta henkilöllisyyden todistamista ja raportointia koskeviin tiukempiin vaatimuksiin, joita jäsenvaltiot ovat mahdollisesti hyväksyneet direktiivin (EU) 2015/849 täytäntöönpanon yhteydessä.
                                 
                              
                           (*1)  Euroopan parlamentin ja neuvoston direktiivi (EU) 2015/849, annettu 20 päivänä toukokuuta 2015, rahoitusjärjestelmän käytön estämisestä rahanpesuun tai terrorismin rahoitukseen, Euroopan parlamentin ja neuvoston asetuksen (EU) N:o 648/2012 muuttamisesta sekä Euroopan parlamentin ja neuvoston direktiivin 2005/60/EY ja komission direktiivin 2006/70/EY kumoamisesta (EUVL L 141, 5.6.2015, s. 73).”;"
                        
                     
                  
                        3.
                     
                     
                        lisätään uusi 3 artiklan 4 kohta seuraavasti:
                        
                           ”4.   Kansallinen keskuspankki voi asianmukaiseksi katsomallaan tavalla toteuttaa vaihtamisen joko maksamalla eurosetelien arvon käteisellä seteleillä, joiden nimellisarvo voi olla mikä tahansa, tai siirtämällä setelien arvon setelin esittäjän pankkitilille, joka on yksiselitteisesti tunnistettavissa Euroopan parlamentin ja neuvoston asetuksen (EU) N:o 260/2012 (*2) 2 artiklan 15 kohdassa tarkoitetulla kansainvälisellä maksutilin numerolla (IBAN), tai hyvittämällä setelien arvon tilille, joka setelin esittäjällä on kansallisessa keskuspankissa.
                        
                        
                           (*2)  Euroopan parlamentin ja neuvoston asetus (EU) N:o 260/2012, annettu 14 päivänä maaliskuuta 2012, euromääräisiä tilisiirtoja ja suoraveloituksia koskevista teknisistä ja liiketoimintaa koskevista vaatimuksista sekä asetuksen (EY) N:o 924/2009 muuttamisesta (EUVL L 94, 30.3.2012, s. 22).”;"
                        
                     
                  
                        4.
                     
                     
                        korvataan 4 artiklan 1 kohta seuraavasti:
                        
                           ”1.   Kansallinen keskuspankki perii maksun asetuksen (EY) N:o 1338/2001 6 artiklan 1 kohdassa tarkoitetuilta laitoksilta ja talouden toimijoilta, kun ne pyytävät kansallista keskuspankkia 3 artiklan mukaisesti vaihtamaan varkaudenestolaitteiden vahingoittamia aitoja euroseteleitä. Tämä maksu peritään siihen katsomatta, toteuttaako kansallinen keskuspankki vaihtamisen käteisellä vai siirtämällä tai hyvittämällä setelien arvon tilille.”.
                        
                     
                  
         
            2 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Frankfurt am Mainissa 4 päivänä huhtikuuta 2019.
            
               
                  EKP:n neuvoston puolesta
               
               
                  EKP:n puheenjohtaja
               
               Mario DRAGHI
            
         
         
            (1)  Päätös EKP/2013/10, annettu 19 päivänä huhtikuuta 2013, euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen jäljentämisestä (EUVL L 118, 30.4.2013, s. 37).
         
            (2)  Euroopan parlamentin ja neuvoston direktiivi (EU) 2015/849, annettu 20 päivänä toukokuuta 2015, rahoitusjärjestelmän käytön estämisestä rahanpesuun tai terrorismin rahoitukseen, Euroopan parlamentin ja neuvoston asetuksen (EU) N:o 648/2012 muuttamisesta sekä Euroopan parlamentin ja neuvoston direktiivin 2005/60/EY ja komission direktiivin 2006/70/EY kumoamisesta (EUVL L 141, 5.6.2015, s. 73).